242 
CODEX DIPLOMATICUS. 
Grueles en vile , en terres, en bois, en près, pastures, pescerie , homes et justice et 
maisons en tôt droit ke jhe ai et pui avour, diportet elle main Dam Anthone moine 
delle Val Saint Lambert awes mon sangnour Jehan par la grasse Dieu Veske de Liege 
et awes tos cheas ki seront âpre li Veske de Liege , et chis Dam Antones avoit 
mandement spécial de par monsangnur lesveske et de part son abbet de prendre 
et rechivoir cliel alluet devandit. Ke jhe liai si comme dit est devant susporteit, 
et comme droit et loi porte, a lensegnement et a jugement de mes hommes ki la 
furent présent, par tel covent ke se pou en est fait et plus soit a faire a los et a le 
volonteit Monsagnur, je li ferai avant kant ce porat enseignier que faire ou doit. 
En tesmoignage de chu aie mis a ches présentes lettres mon sael et ai priet mes 
hommes chest a savoir : Adam Seignour de Harne,Rogier Vorvet de Treit, Jehan 
Sire de Hakendale, Lambert d’Ardenges , Gerart de Donechehem chevaliers. Et nos 
chevaliers de seur nomeit a le rekeste Walerant devantdit et Dam Anthone avons 
pendus nos saiaux a ches presens lettres, et Jhe Gerart Donechehem chevalier, 
Libert Maires de Treit, Adam de Harne, Thyvis li clerc de Borne, Ogiers, fumes 
presens a chest afaitement et contesmoigns, et partant ke nous navons nule sael 
avons priet Rogier le clerc notaire public delle Cuert de Rome kilh por nos et 
por luy i mette son sinne : et nos Renaî t de Wike , Baduins Betz, Jehan de Molant 
schevins de Treict i avons pendus nos saias a le rekeste des parties, et je Wale- 
rans, Sires, devant nomes, cognois devant les hommes de seur dis, ke je nestoie 
hons {un mot illisible.) Winant del Aluet deseur nomet a tens ke jhe le reportai 
ens elle maint Dam Anthone. Che fut fait en l'an de grasce Milh et CCLXX° et VI. 
Lendemain delle Chandeleur, a Hartat. 
Et ego Roger sancte Romane Ecclesie Notarius publicus, premissis omnibus 
interfui. vocatus et rogatus hec suscripsi manu propria et signum me um ad 
requisitionem Dominorum W. et An. ac Testium prenominatorum presentibus 
apposui anno nativitatis Domini M° CC° LXX. septimo indictione quinta III nonas 
februarii. Pontificatus Domini Joliannis Pape vicessimi primi, anno primo. 
Le premier des huit sceaux de cette charte ( dont le cinquième est perdu) est 
le contreseing de TValeran , sire de Fauquemont.—{Ex archivés Ecclesiæ 
cathedralis Leodiensis. ) 
